*Hakusana "Newcastle" ohjaa tänne. Sanan muista merkityksistä kerrotaan Newcastle (täsmennyssivu).*




  

  

  

  

  

  

  

**Newcastle upon Tyne** (tavallisesti **Newcastle**) on Englannin koillisosassa sijaitseva Tyne ja Wearin metropolikreivikunnan pääkaupunki. Ennen hallinnonuudistuksia se oli Northumberlandin pääkaupunki. Newcastle tunnetaan pitkästä historiasta, yliopistoista, jalkapallojoukkueesta, panimosta ja *geordieiksi* kutsuttujen asukkaidensa murteesta.

Newcastle on sijainnut lähellä Tynejoen suuta sopivan joenylityspaikan kohdalla jo roomalaisajoista asti. Sataman ja hiilikaivosten ansiosta se oli pitkään kukoistava teollisuuskaupunki. Teollisuuden taantumisen ja yhteiskunnan rakennemuutosten jälkeen sitä on voimakkaasti kehitetty nykyaikaisen tekniikan ja kulttuurin keskukseksi.

Varsinaisen kaupungin asukasluku oli vuonna 2021 noin 300 100. Kaupungin metropolialueella (Tyne & Wear City Region), asuu 1 650 000 asukasta. Ilman Sunderlandin taajama-aluetta metropolia kutsutaan nimellä Tyneside, jossa on noin 880 000 asukasta ja joka oli vuonna 2001 Englannin kuudenneksi suurin taajama.

Newcastlessa on kaksi yliopistoa, ja opiskelijoiden suuren määrän vuoksi kaupungissa on vilkas yöelämä. Newcastle on valittu maailman kahdeksanneksi parhaaksi juhlimispaikaksi. Se on myös Ison-Britannian suosituimpia paikkoja polttareiden järjestämiseen. Kaupungin jalkapallo-, jääkiekko-, rugby- ja koripallojoukkueet pelaavat pääsarjassa.

Maantiede ja kaupungin rakenne
------------------------------

Viitteellinen kartta keskustan osien sijainnista.
Newcastle sijaitsee Tynejoen pohjoisrannalla. Joen töyräs on kaupungin kohdalla melko jyrkkä, ja sen yhdistää joen eteläpuolella olevaan Gatesheadiin seitsemän siltaa. Tavaraliikenteen siirryttyä yhä enemmän käyttämään kontteja sataman lähistöltä on vapautunut varastotilaa, ja sinne on rakennettu nykyaikaisia toimistorakennuksia.

Newcastlen keskusta sijaitsee metroverkon länsilaidalla, ja sitä palvelevat maanalaiset asemat Monument, Haymarket ja Central Station. Keskustan länsipuolella aukeaa laaja puisto Leazes Park. Puiston laidoilla ovat jalkapallostadion St James' Park ja Newcastlen yliopiston alueet. Yliopiston pohjoispuolella metrorata kaartaa luoteeseen ja päättyy lentoasemalle. Hallinnollinen keskusta on Haymarketin metroaseman pohjoispuolella. Siitä itään ovat Northumbrian yliopiston rakennukset.

Grey Street keskustassa.
Vanha keskusta Grainger Town on nimetty aluetta vuosina 1835–1842 rakennuttaneen Richard Graingerin mukaan. Grainger Townissa on 450 rakennusta, joista lähes puolet on museoviraston suojelemia. Alue oli 1970-luvulla rappeutumassa pahasti, mutta vuosina 1997–2003 siellä toteutettiin laajamittainen kehityshanke, jonka aikana rakennuksia kunnostettiin ja alueelle tuotiin uutta elämää ja työpaikkoja. Pääministeri Charles Greyn muistomerkki on pylvään päässä kaupungin keskellä, ja siitä alas jokirantaan kaartuva Grey Street on kaupungin tärkeimpiä ostoskatuja. Muistomerkin lähellä oli ennen Eldon Square -aukio, mutta se on jäänyt lähes kokonaan Eldon Squaren ostoskeskuksen sisään. Ostoskeskuksessa on yli 150 liikettä. Lähi- ja kaukoliikenteen linja-autoasemat sijaitsevat Eldon Squaren tuntumassa Haymarketissa.

Eldon Square ostoskeskus.
Kiinalaiskaupungin portti.
Kiinalainen kaupunginosa sijaitsee Grainger Townin luoteispuolella Stowell Streetin ympäristössä. Nimitys "kaupunginosa" on hiukan suurellinen, sillä kiinalaiset yritykset keskittyvät lähes kokonaan Stowell Streetin varrelle.

Suurimmat ostoskeskukset ovat Gatesheadin puolella. MetroCentre on Euroopan suurin ostoskeskus. Siellä on 330 kauppaa, joista osa on suuria tavarataloja. Lisäksi keskuksessa on ravintoloita, keilahalli, elokuvateatteri, pelihalli ja sisäleikkipuisto.

Newcastlen keskustan pohjoispuolella on edelleen aukea hakamaa eli Town Moor ('kaupunginnummi'). Se perustettiin 1200-luvulla kaupunkilaisten yhteiseksi laidunmaaksi. Alueen pinta-ala on 400 hehtaaria, ja sitä käytetään osittain edelleen laitumena. Siellä on myös istutuksia ja urheilukenttiä.

Town Moorista itään on Jesmondin pientalovaltainen asuinalue. Siellä sijaitsevat Newcastlen kalleimmat asunnot. Jesmondin kohdalla metro nousee tunnelista maan pinnalle.

Kaupungin pohjoisimmassa osassa on matalan järven ympärillä 60 hehtaarin laajuinen Gosforth Parkin luonnonsuojelualue. Puistoon pääsevät vain paikallisen luontoliiton jäsenet. Siellä on vuosien varrella tavattu yhteensä 177 lintu-, 6 sammakkoeläin- ja 16 nisäkäslajia, joiden joukossa ovat saukko, mäyrä ja kärppä. 

Alueella on jokia, joissa voi kalastaa perhoilla tai virvelillä tietyissä paikoissa, joihin saa ostaa paikkakohtaisen luvan. Tyypillisiä saaliskaloja ovat ahven, särki, sorva, suutari, turpa, seipi, lahna, ankerias, lohi ja taimen. Kalapaikkoja on seudulla 36, joista kuusi Newcastlen alueella.

### Metropolialueen rakenne


●
**Newcastle**
●
**Sunderland**
●
**Gateshead**
●
**North  
Tyneside**
●
**South  
Tyneside**

Tyne ja Wear muodostuu viidestä metropolihallintopiiristä. Tynejoki kiemurtelee päälinjaltaan länsi-itäsuuntaisena. Sen pohjoispuolella on taajama-alueen kunnista kaksi: lännessä varsinainen Newcastle ja idässä North Tyneside. Joen eteläpuolella on lännessä Gateshead ja idässä South Tyneside, ja sen eteläpuolella on Sunderland.

### Kirkkoja

St. Maryn katedraali
Newcastlessa on sekä katolinen että anglikaaninen katedraali. Anglikaaninen Pyhän Nikolaoksen katedraali on rakennettu nykymuodossaan vuonna 1474. Samalla paikalla oli Pyhälle Nikolaokselle pyhitetty kirkko ainakin vuodesta 1194 ja ylipäätänsä joku kirkko ainakin sata vuotta pidempään. Siitä tuli Englannin pohjoisin katedraali, kun 1882 perustettiin uusi hiippakunta. Koska katedraali on kehittynyt seurakuntakirkosta eikä luostarista, sen ympärillä ei ole muille alueen katedraaleille tyypillisiä luostari- ja piharakennelmia. Katolinen Pyhän Marian katedraali on rakennettu 1840-luvulla, ja siitä tuli katedraali vuonna 1850. Se sijaitsee aivan kaupungin keskustassa keskusrautatieasemaa vastapäätä. Katedraalin ikkunoiden lasimaalaukset vaurioituivat pahoin toisen maailmansodan pommituksissa, ja niitä on vähitellen korjattu ja korvattu uusilla. Jesmondin seurakunnan kirkkoon mahtuu 1 100 henkeä, ja se on Englannin suurimpia anglikaanisia seurakuntakirkkoja. 1800-luvulta aina 1950-luvulle asti Newcastle oli herätysliike Plymouthin veljien tärkeä paikka, ja veljestöllä on vieläkin joitakin pieniä seurakuntia.

### Nähtävyyksiä

Benjamin Green, Edward Hodges Baily, *Greyn monumentti*, 1838.
Pitkän historian ansiosta Newcastlessa on muistomerkkejä monilta aikakausilta. 1600-luvun puolivälissä rakennetussa porvaristalossa Alderman Fenwick's Housessa on tuon ajan portaikko, torni ja sisäkatto. Toinen tunnettu rakennus on 1500-luvulta peräisin oleva kaupunkitalo Bessie Surtees House, johon liittyy romanttinen tarina ja joka on English Heritagen omistuksessa. Vielä vanhempaa rakennuskantaa edustavat linnan keskustorni, etuvartiolinnoitus ja muurinpätkä sekä Blackfriarsin luostarin säilyneet osat. Greyn jaarlin monumenttia ympäröivä 1830-luvulla rakennettu Grainger Town on suojelukohde aikakaudelle tyypillisine kaupunkitaloineen.

Kaupungin viheralueita edustavat Town Moor ja 1860-luvulla puistoksi muokattu jyrkkärinteinen puronvarsilaakso Jesmond Dene vesiputouksineen ja alppiruusuineen.

Kaupungin suurin museo on alueen historiaa popularisoituna esittelevä Discovery Museum. Muita museoita ovat vuonna 2009 avattu Great North Museum, jonka kokoelmat ovat pääasiassa luonnontieteellisen Hancock-museon tiloissa. Siellä on esillä luonnontieteen lisäksi historiallisia ja arkeologista aineistoa Great North Museumiin yhdistetyistä museoista. sekä tiedekeskus Centre for Life. Taidemuseo Baltic on Gatesheadin puolella ja Beamishin ulkoilmamuseo Durhamissa 20 km kaupungista etelään.

Newcastlessa käyvät matkailijat tutustuvat yleensä Hadrianuksen valliin ja siihen liittyviin roomalaisajan raunioihin, joita on parhaiten säilynyt kaupungin ulkopuolella. Alnwickin linna noin 50 km kaupungista pohjoiseen on saanut lisää kävijöitä siellä osittain kuvattujen Harry Potter -elokuvien ansiosta.

Ilmasto
-------

Newcastlessa aloitettiin vuonna 2002 hanke, jolla pyritään vähentämään kaupungin hiilidioksidipäästöjä. Esimerkiksi hankkeessa mukana oleva Newcastlen yliopisto kehittää hankkeita, joiden avulla matkustamista pyritään korvaamaan sähköisellä viestinnällä. Päästöjä vähennetään edistämällä aurinkoenergian käyttöä ja metsänkasvatushankkeilla.

Newcastlen ilmasto on lauhkea. Joulu-helmikuun keskimääräinen alin lämpötila on lähellä nollaa, ja lunta sataa ajoittain. Lämpimimpien kuukausien, heinä- ja elokuun, keskimääräinen ylin lämpötila on 18 astetta. Sateita saadaan ympäri vuoden, eniten elokuussa. Penniinien aiheuttaman föhntuulen vuoksi sademäärät ovat hiukan pienemmät kuin muualla Englannissa.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Newcastle upon Tynen ilmastotilastoa**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | tammi | helmi | maalis | huhti | touko | kesä | heinä | elo | syys | loka | marras | joulu |  |  |
| Vrk:n ka. ylin lämpötila (°C) | 6,4 | 6,4 | 8,6 | 10,7 | 13,9 | 17,1 | 18,8 | 18,7 | 16,6 | 13,4 | 9,0 | 7,2 | **ka.** | **12,2** |
| Vrk:n ka. alin lämpötila (°C) | 1,6 | 1,5 | 2,6 | 4,3 | 7,0 | 10,0 | 11,8 | 11,7 | 10,0 | 7,5 | 4,0 | 2,4 | **ka.** | **6,2** |
|  |
| Sademäärä (mm) | 63 | 42 | 52 | 47 | 53 | 52 | 56 | 71 | 59 | 54 | 65 | 56 | **Σ** | **670** |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Lämpötila | 

6,4|  |
| --- |
| 1,6 |

 | 

6,4|  |
| --- |
| 1,5 |

 | 

8,6|  |
| --- |
| 2,6 |

 | 

10,7|  |
| --- |
| 4,3 |

 | 

13,9|  |
| --- |
| 7,0 |

 | 

17,1|  |
| --- |
| 10,0 |

 | 

18,8|  |
| --- |
| 11,8 |

 | 

18,7|  |
| --- |
| 11,7 |

 | 

16,6|  |
| --- |
| 10,0 |

 | 

13,4|  |
| --- |
| 7,5 |

 | 

9,0|  |
| --- |
| 4,0 |

 | 

7,2|  |
| --- |
| 2,4 |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Sadanta | 63  | 42  | 52  | 47  | 53  | 52  | 56  | 71  | 59  | 54  | 65  | 56  |

**Lähde:** Newcastle upon Tyne, GBR WMO. Viitattu 25.6.2011.  |

Historia
--------

### Roomalais- ja normanniaika

Henrik II:n rakennuttama Newcastlen linna.
Newcastlen historia alkaa roomalaisajalla. Ensimmäinen tunnettu rakenne paikalla oli Tynen ylittävä silta Pons Aelius, joka on saanut nimensä keisari Hadrianuksen mukaan noin vuonna 122. Sillan ympäristössä oli sitä suojaava linnoitus ja noin kahdentuhannen asukkaan kylä. Hadrianuksen valli näkyy edelleen kaupungissa. Siihen liittyvät entisöidyt Segedunumin ja Arbeian linnoitukset sijaitsevat hiukan nykyisen kaupungin rajojen ulkopuolella. Roomalaisten rakentama varsinainen Newcastlen linnoitus on jäänyt myöhempien linnoitusrakennelmien alle.

Roomalaisten vetäydyttyä Britanniasta Newcastlesta tuli osa anglosaksien mahtavaa Northumbrian kuningaskuntaa. Newcastlea kutsuttiin nimellä Monkchester. Se joutui tanskalaisten hyökkäyksien kohteeksi, ja myöhemmin se kapinoi normanneja vastaan normannien maihinnousun aikoihin, eikä Monkchesterista jäänyt juuri mitään jäljelle. Sijainti oli kuitenkin strateginen, ja niin Vilhelm Valloittajan poika Robert II perusti paikalle puisen paaluvarustuksen ja kutsui sitä uudeksi linnaksi: *Novum Castellum* eli *New Castle*.

### Englannin kruunulle

Vuonna 1095 Northumbrian jaarli kapinoi kuningasta vastaan, ja kuningas Vilhelm Punainen lähetti joukkonsa pohjoiseen valtaamaan Newcastlea. Siitä lähtien Newcastle on kuulunut Englannin kruunulle, ja se on ollut tärkeä tukikohta hallittaessa pohjoisen niskuroivia ylimyksiä. Henrik II korvasi puisen paaluvarustuksen ja vallihaudan kivisellä nelikulmaisella tornilinnalla, joka rakennettiin vuosina 1172–1177. Skotlantilaisten hyökätessä kaupunkilaiset vetäytyivät linnan vallien suojaan. Tämän turvamahdollisuuden arvellaan houkuttaneen kauppiaita asettumaan Newcastleen, ja väkiluku alkoi kasvaa. Linnan ulompaan valliin lisättiin vuoden 1250 tienoilla nimellä *Black gate* kutsuttu etuvartiolinnoitus. Se on säilynyt nykypäivään keskellä kaupunkia.

Koko keskiajan Newcastle oli tärkeä linnoitus Skotlannin vastaisella rajalla. Sen ympäri rakennettiin kaupunginmuuri 1200-luvun lopussa ja 1300-luvun alussa. Muurissa oli kuusi pääporttia ja 17 tornia. Kaupunki laajeni pohjoiseen. Viisi munkkijärjestöä perusti Newcastleen kaupunkiluostarinsa: ensimmäisenä dominikaanit 1239, karmeliitat 1262, augustinolaiset 1290, fransiskaanit 1274 ja Pyhän Kolminaisuuden veljeskunta 1360. Nunnaluostari oli toiminut vuodesta 1086. Munkit saarnasivat kaupunkilaisille ja pitivät yllä sairaaloita.

Newcastle oli 1200-luvulla alueen tärkein satamakaupunki ja vuonna 1203 koko Englannin kahdeksanneksi suurin vientisatama. Villaa vietiin Manner-Eurooppaan, etenkin Flanderin kehittyvän tekstiiliteollisuuden tarpeisiin. Muita tärkeitä vientituotteita olivat taljat ja hiili. 1200-luvun alussa Juhana Maaton antoi Newcastlelle oikeuden valita oman pormestarinsa. Hiilenvienti Lontooseen alkoi 1300-luvun lopulla, vaikka kaivostoiminta Newcastlen seudulla oli alkanut jo aiemmin. Newcastlella oli oikeus Tynejoen hallintaan, joten kaupungin ulkopuoleltakin kaivettu hiili toimitettiin eteenpäin sen satamista. Vuosien 1565–1625 aikana hiilikauppa 12-kertaistui, minkä ansiosta Newcastle talous ei romahtanut, vaikka villakaupan arvo laski.

Tudorien aikana levottomuudet Skotlannin vastaisella rajalla jatkuivat. Henrik VIII otti 1500-luvun alkupuolella luostarirakennukset kruunun haltuun. Muut luostarit säilyvät enää paikannimissä, mutta dominikaanimunkkien rakennus, "Blackfriars", joka muunnettiin köyhäintaloksi ja 1900-luvulla käsityöläispajoiksi, on edelleen matkailunähtävyys.

Englannin sisällissodan edellä kuningas Kaarle I huomasi Newcastlen hiilisataman arvon ja asetti kaupunkiin omia joukkojaan. Vuonna 1644 parlamentin joukot estivät hiilen kuljettamisen Newcastlesta. Hiilen vienti romahti, ja Lontoossa kärsittiin polttoainepulasta ja kylmästä talvesta. Vuonna 1644 kaupunkia piirittivät sisällissotaan parlamentaristien puolelle liittyneet skotlantilaiset. He valtasivat kaupungin vasta kolmen kuukauden piirityksen jälkeen, ja Kaarle antoi kaupungille rohkean puolustustaistelun ansiosta tunnuslauseen "Fortiter Defendit Triumphans". Skotlantilaiset miehittivät Newcastlea ympäröiviä Durhamin ja Northumberlandin kreivikuntia kaksi vuotta, ja heille maksettiin Riponin sopimuksen mukaan sotakorvauksia.

### 1700-luku

Newcastle oli 1700-luvulla Lontoon, Oxfordin ja Cambridgen jälkeen kirjapainojen suurimpia keskittymiä. Sinne perustettiin vuonna 1793 filosofinen keskusteluseura Literary and Philosophical Society. Seura keräsi huomattavan kirjakokoelman ajan sivistyskielillä latinaksi, saksaksi, ranskaksi ja espanjaksi ja järjesti jäsenilleen keskustelutilaisuuksia. Nykyisin seuran kirjakokoelmiin kuuluu noin 150 000 nidettä. Newcastleen perustettiin 1700-luvulla myös Pohjois-Englannin ensimmäiset sanomalehdet. Vaikka kaupunki menestyi ja sen älyllinen ilmapiiri oli houkutteleva, oli kaupungissa myös paljon köyhyyttä. Osa sen vanhasta keskustasta oli ränsistynyt, ja Daniel Defoe kommentoi vuonna 1722 Newcastlen köyhien valtavaa määrää. Monet varakkaat muuttivat kaupungin keskustasta puhtaammille esikaupunkialueille, joista ensimmäisenä kehittyi Westgate.

Jakobiittikapinoissa vuosina 1715 ja 1745 Newcastle pysyi uskollisena kuningas Yrjö I:lle, toisin kuin useimmat alueen asukkaat. Tältä ajalta juontaa juurensa newcastlelaisista käytetty lempinimi *geordie*, 'yrjöläinen'.

Newcastle kärsi vuonna 1771 pahoista tulvista, ja siltoja piti rakentaa uudestaan.

### Teollistuminen

High bridge (takana) ja Low bridge 1861.
Tärkein tekijä Newcastlen kehittymisessä suurkaupungiksi oli kivihiilen vienti. 1800-luvun teollinen vallankumous toi kaupunkiin raskasta teollisuutta, kuten telakoita. Yhteen aikaan neljännes maailman laivanrakennuksesta tapahtui Newcastlessa.

Vuonna 1849 rakennettiin uusi korkea silta (High Bridge), jota pitkin sekä juna- että maantieliikenne saattoivat kulkea joen yli laskeutumatta sen jyrkkiä penkereitä. Vanhan matalan sillan tilalle rakennettiin 1876 kääntösilta, jotta rahtialukset pääsivät kulkemaan joella.

Vuonna 1854 tulipalo tuhosi jokivarren kapeita kujia, työpajoja ja asuintaloja, ja niiden tilalle rakennettiin nykyaikaisia toimistotiloja.

"Rautateiden isä" George Stephenson ja hänen poikansa Robert Stephenson vaikuttivat alueella merkittävästi, ja heidän keksintöjään hyödynnettiin monella tapaa. Uuden kaivoslampun avulla hiiltä voitiin kaivaa aikaisempaa syvemmältä. Rautatieverkosto tehosti maakuljetuksia. Maailman ensimmäinen veturitehdas sijaitsi Newcastlen Forth Streetillä. William Armstrongin asetehdas sijoittui Elswickiin kaupungin länsipuolelle. Siellä tehtiin sekä tykkejä että nostokurkia.

Teollistuminen kasvatti myös Newcastlen väkilukua. Vuonna 1911 kaupungissa asui 266 671 ihmistä, kun 60 vuotta aiemmin asukkaita oli ollut 87 784. Samalla kun väkiluku kasvoi, kaupunkiin kehittyi uusia asuinalueita, kuten Jesmond ja Heaton. Lisäksi kaupunkiliikenteen kehittyminen mahdollisti asukkaiden muuttamisen kauemmas keskustasta. Vuonna 1904 Newcastlen pinta-ala kasvoi, kun siihen liitettiin Walker, Benwell, Fenham ja osa Kentonista.

### Toisen maailmansodan jälkeinen aika

Taidemuseoksi muutettu viljavarasto.
Toisen maailmansodan aikana Newcastlea pommitettiin vähemmän kuin etelän teollisuuskaupunkeja, esimerkiksi Coventrya. Sodan jälkeen Newcastlen sataman merkitys väheni, ja jäljelle jäänyt liikenne oli konttikuljetusta. Niinpä jokivarren makasiinit ja muut rakennukset alkoivat rappeutua. 1960-luvulla kaupunginhallitus alkoi houkutella vapautuviin teollisuustiloihin kulttuurilaitoksia ja muuta toimintaa. Samanlainen kehitys on ollut nähtävissä maailmalla monessa muussakin kuihtuvassa teollisuuskaupungissa, esimerkiksi Tampereella ja Norrköpingissä.

Tom Collins House Bykerissä.
Tunnettu arkkitehti Ralph Erskine suunnitteli 1970-luvulla Newcastleen 620 asunnon kerrostaloalueen Bykerin. Alue on värikäs, asunnot vaihtelevia ja viheralueita on paljon. Byker on nykyisin suojelukohde. Byker edustaa postmodernismia. Useimmat alueen asuinrakennukset ovat korkeintaan kolmikerroksisia. Eri rakennusryhmät ovat eri värisiä, ja leikkipuistoilla ja puutarhoilla on pyritty edistämään yhteisöhengen syntymistä. Uuden kaupunginosan paikalta purettiin vanha Bykerin työläiskaupunginosa, ja työläiskulttuurin hävittäminen kohtasi vastustusta joissakin väestöryhmissä.

### Elinkeinoelämän rakennemuutos ja työllisyyden kehitys

Raskas teollisuus taantui 1900-luvun loppupuolella, ja kaupungin suurimpia työllistäjiä ovat nykyisin toimistotyöt ja kaupallinen ala. Vuonna 2006 37,9 % työvoimasta oli julkishallinnon, koulutuksen ja terveydenhuollon palveluksessa – tämä on yli valtakunnallisen keskiarvon (26,9 %). Kaiken kaikkiaan palvelusektori työllistää 90,7 %, tuotanto 6,1 % ja rakennustyö 2,9 %.

Tarkasteltaessa työllistäjiä tuotantoaloittain 1800-luvulta alkaen yhteiskunnan yleinen kehitys näkyy rinnan alueen paikallisten piirteiden kanssa. Vuonna 1841 suurimmat työllistäjät olivat tuotanto ja palvelut. Maataloustyövoiman määrä oli huipussaan 1881, yli kaksituhatta henkeä, ja laski alle kolmensadan vuoteen 1991 mennessä. Kaivoksissa työskenteli vuonna 1881 lähes kahdeksantuhatta henkeä, vuonna 2001 alle kaksisataa. Tuotantotyö oli huipussaan vuonna 1971, 38 290 henkeä, mutta vuonna 2001 siellä oli kymmenisentuhatta työpaikkaa. Palvelusektorin työpaikkoja on ollut 1950-luvulta alkaen noin 70 000. 1990-luvun lopulta alkaen työpaikat ovat siirtyneet teollisuudesta tietotyön puolelle.

Alueen suurimpia työnantajia on Newcastlen yliopisto, jossa on lähes viisituhatta työntekijää. Myös sairaala on suuri työnantaja.

Työttömyys nousi pahimmillaan 1990-luvun alussa lähelle 1930-luvun lamavuosien lukemia. Väestönlaskentatietojen mukaan vuonna 1991 oli työvoimasta työttömiä 18,2 prosenttia, kun 50 vuotta aikaisemmin heitä oli 21 prosenttia. Vuoteen 2001 mennessä työttömyysprosentti aleni 8,5 prosenttiin. Vuonna 2013 työttömiä oli 11,2 prosenttia työvoimasta, mikä oli selvästi huonompi kuin valtakunnallinen työttömyysaste 7,5 prosenttia.

Politiikka
----------

Newcastlen kaupunginvaltuustossa oli vuonna 2023 edustajia kolmesta puolueesta. työväenpuolueella on 50 edustajaa ja liberaalidemokraateilla 21 edustajaa. Paikallisella Newcastle Independentsilla on 3 valtuutettua, ja lisäksi valtuustossa on 2 sitoutumatonta ja 2 paikkaa auki. Muilla puolueilla ei ole edustajia, mutta valtuustossa on kaksi sitoutumatonta. Liberaalidemokraatit olivat hallinneet valtuustoa vuodesta 2004 vuoteen 2014. Ennen vuotta 2004, aina paikallishallinnon uudistuksesta 1972 alkaen, valta kaupunginvaltuustossa on ollut työväenpuolueella. Vielä 2003 toiseksi suurimmalla puolueella liberaalidemokraateilla oli alle kolmannes paikoista. Elinkeinorakenteen muuttuessa valtasuhteet muuttuvat myös valtakunnanpolitiikassa: vuoden 2005 parlamenttivaaleissa työväenpuolue sai edelleen kaikki Newcastlen alueen kolme kansanedustajanpaikkaa, mutta sen kannatusluvut pienenivät kymmenisen prosenttiyksikköä.

Newcastle jakautuu 26 vaalipiiriin, joiden rajoja muutettiin vuonna 2003. Englantilaisen kunnallishallintojärjestelmän mukaisesti asukkaat äänestävät vain oman vaalipiirinsä ehdokkaita. Jokaista vaalipiiriä edustaa kolme valtuuston jäsentä, ja vaalipiirirajoja pitää muuttaa, kun asukastiheys eri kaupunginosissa muuttuu, jotta jokainen valtuutettu edustaisi suunnilleen yhtä montaa kaupunkilaista.

Talous
------

Newcastle on Tyne and Wearin sekä koko Koillis-Englannin taloudellinen keskus. Kaupunkin talous on nykyään keskittynyt palveluiden ja finanssialan ympärille.

Newcastle kuuluu Britannian tärkeimpiin satama-, kauppa- ja teollisuuskaupunkeihin. Newcastlen satama on ollut tunnettu laajasta hiilen viennistä. Englantilaiset sanovat *viedä hiiliä Newcastleen* esimerkkinä kannattamattomasta hommasta siinä kuin muualla voidaan sanoa *viedä hiekkaa Saharaan**, samovaareja Tulaan* tai *pöllöjä Ateenaan*. Viimeinen kaupungin alueella toiminut hiilikaivos suljettiin vuonna 1956. Tyneside oli pitkään Britannian tärkein suolan tuotantoalue. Suola tuotettiin erotettamalla sitä Pohjanmeren merivedestä, ja prosessissa kului paljon energiaa. Tuotanto alkoi kuitenkin vähentyä 1700-luvulla ja kuihtui 1800-luvulla uusien tuotantomenetelmien syrjäyttämänä. Kaupungissa on myös rauta-, metalli- ja koneteollisuutta.

Newcastle on kauan ollut myös merkittävä laivanrakennuskaupunki. Sen telakoilla ovat valmistuneet kuuluisat suomalaiset jäänmurtajat *Sampo* ja *Tarmo*.

Kaupungin alueen työpaikat ovat nykyisin paljolti julkishallinnossa (sairaalat ja yliopistot) sekä kaupan ja palvelujen alalla. Yli tuhat henkeä työllistäviä yksityisiä yrityksiä ovat AA-vakuutusyhtiö sekä Fenwickin ja John Lewisin tavaratalot. Muut suuret yritykset ja tuotantolaitokset ovat siirtyneet lähikaupunkeihin: jopa kaupungin tunnetuin tuote, suosittu olut Newcastle Brown Ale, pantiin vuodesta 2005 alkaen joen vastarannalla Gatesheadissa, ja vuonna 2010 ilmoitettiin tuotannon siirtyvän Yorkshireen. Newcastlessa päämaajaansa pitävistä yrityksistä liikevaihdoltaan suurimmat vuonna 2021 olivat liikenneyhtiö Go-Ahead Group ja rakennusyhtiö Bellway.

Newcastlen satama- ja telakka-aluetta on nykyaikaistettu viime vuosina voimakkaasti.

Väestö
------

Newcastlen väestö on vuoden 2021 väestönlaskennan arvion mukaan noin 300 100. Kaupungin asukasluku oli kasvanut 7,1 prosenttia vuoden 2011 väestönlaskennasta, jolloin se oli noin 280 200. Britannian tilastokeskuksen ONS:n ennusteen mukaan asukasluku kasvaisi vuoteen 2040 mennessä noin 311 000:nteen ja vuoteen 2040 mennessä 315 000:nteen. Tästä huolimatta Newcastlen muuttaa maan sisässä vähemmän ihmisiä kuin sieltä muuttaa pois. Ero on tosin hyvin pieni.

Ensimmäisen pormestarin nimittämisen aikaan vuonna 1216 Newcastlessa oli nelisentuhatta asukasta. Vuonna 1600 kaupungissa oli jo 10 000 asukasta. 1700-luvun puolivälissä asukkaita oli noin 20 000. Ensimmäinen virallinen väestönlaskenta järjestettiin 1801, jolloin Newcastlen väkiluku oli 28 000 ja nopeassa kasvussa. 50 vuotta myöhemmin asukkaita oli yli 87 000 ja 1901 jo 215 000.

Koska kaupunki on merkittävä yliopistokaupunki, siellä elää selvästi isompi osuus 15–24-vuotiaita kuin Englannissa keskimäärin. Työikäisten eli 25–64-vuotiaiden osuus on puolestaan hieman pienempi. Newcastlen asukkaista 15–24-vuotiaita vuonna 2021 oli 19,9 prosentia, kun koko Englannissa ikäluokan osuus on 11,8 prosenttia.

Newcastlen asukkaista 80,0 prosenttia määritteli vuonna 2021 kuuluvansa "valkoisiin britteihin". Kymmenen vuotta aiemmin osuus oli ollut 85,5 prosenttia. Aasialaisia Newcastlen asukkaista oli 11,4 prosenttia ja mustia 3,3 prosenttia. Molempien osuudet olivat selvästi kasvaneet vuoden 2011 väestönlaskennasta. Aasialaisten osuus oli suurempi kuin Englannissa keskimäärin mutta mustien osuus pienempi. Kaupungin asukkaista 40,8 prosenttia piti itseään uskonnottomina. Vuoden 2011 väestönlaskennassa uskonnottomia oli ollut 28,3 prosenttia asukkaista. Kristittyjen osuus oli samana aikaan pudonnut 56,4 prosentista 41,3 prosenttiin ja muslimien osuus kasvanut 6,3 prosentista 9,0 prosenttiin. Lisäksi Newcastlessa on hinduja, buddhalaisia, sikhejä, juutalaisia ja muihin ryhmiin kuuluvia.

Newcastlen seudun asukkaiden lempinimi englannin puhekielessä on *geordie*. Miesgeordien stereotyyppi on ystävällinen mutta hiukan sivistymätön, oluesta ja tupakasta pitävä jalkapallofani. Reginald Smythen luoma sarjakuvahahmo Lätsä (Andy Capp) on geordien karikatyyri. Nimitys saattaa olla peräisin kuninkailta Yrjö I ja II, joita kannatettiin tällä seudulla, kun taas Northumberland oli enemmän jakobiittien puolella.

Palvelut
--------

### Koulutus

Kaupungissa on kaksi yliopistoa. Newcastlen yliopisto (Newcastle University) on nykyisin yksi Englannin arvostetuimmista. Se perustettiin 1834 lääketieteellisenä oppilaitoksena, joka kehittyi Durhamin yliopiston osana ja itsenäistyi 1963. Vuonna 2010 se arvioitiin *Sunday Times* -lehden vuosittaisessa arvioinnissa maan 20. parhaaksi yliopistoksi.

Newcastlen ammattikorkeakoulu Newcastle Polytechnic sai yliopiston aseman 1992, ja se otti nimekseen Northumbrian yliopisto (the University of Northumbria at Newcastle). Academic Ranking of World Universities -yliopistorankingin listalla se oli vuonna 2013 sijalla 201–300.

Vuonna 2023 kaupungissa oli 97 julkisin varoin ylläpidettyä koulua ja niissä yli 40 000 oppilasta. Peruskouluja on 63. Lisäksi on esikouluja, keskikouluja, toisen asteen oppilaitoksia ja erityiskouluja.

### Terveydenhuolto

Newcastlessa on kolme suurta sairaalaa, Royal Victoria Infirmary, Newcastle General Hospital ja Freeman Hospital. Viimeksi mainittu on saanut mainetta elinsiirtojen alalla, kun siellä 1987 tehtiin Britannian ensimmäinen sydämensiirto vauvalle. Sen jälkeen on tehty yli 800 sydämensiirtoa ja 600 keuhkojensiirtoa.

### Liikenne

Koko metroverkosto. Lentokenttä luoteiskulmassa, Whitley Bayn rantapaikka koilliskulmassa, Yliopisto kaakkoiskulmassa ja kaupungin keskusta länsilounaassa.
Metrolinjat piirrettyinä maantieteellisesti oikealle kartalle, jossa asemien etäisyydet ja radan suunnat vastaavat todellisuutta. Keltaisen linjan eteläisin haara seurailee Tynejoen etelärantaa.
Newcastlea ja lähiympäristön kaupunkeja palvelee metroverkosto, jossa on 60 asemaa. Seitsemän asemaa on maan alla ja 53 maan päällä. Metroa käyttää vuosittain 36 miljoonaa matkustajaa. Verkosto avattiin vuonna 1980, ja 1991 sitä laajennettiin lentokentälle asti. Liikennelaitos liikennöi myös paikallisjunia ja Tynejoen ylittävää lauttaa. Paikallisliikenteen bussit ovat kilpailutettujen yksityisten yritysten hallussa.

Newcastlen rautatieasema oli maailman ensimmäinen katettu asema, ja kuningatar Viktoria osallistui sen avajaisiin vuonna 1850. Itärannikon päärata (East Coast Main Line) Lontoon King’s Crossilta Edinburghiin kulkee sen kautta. Junamatka Lontooseen taittuu noin kolmessa tunnissa, ja lähtöjä on ruuhka-aikoina puolen tunnin välein.

Newcastlen lentoasema sijaitsee Woolsingtonin kylässä vajaan kymmenen kilometrin päässä Newcastlen keskustasta. Nopeasti kasvaan lentoaseman matkustajamäärä oli vuonna 2018 noin 5,5 miljoonaa matkustajaa, mikä teki siitä Britannian yhdenneksitoista vilkkaimman aseman. Matkustajamäärä Newcastlessa oli 20 vuodessa kasvanut 102 prosenttia.

Valtatie A1 Lontoosta Edinburghiin kiertää Newcastlen länsipuolelta ohitustienä. Kun tiennumerointi aloitettiin 1920-luvulla, tämä oli valtakunnan tärkein tie.

### Kaupungin peruspalvelut

Newcastle ja Gateshead saavat juomavetensä Northumberland Waterin vesihuoltojärjestelmästä. Siihen kuuluu 22 tekojärveä, joista lähimpänä Newcastlea sijaitsee Whittle Dene.

Asuntojen lämmitys on ongelma alueella, joka kuuluu Englannin kylmimpiin. 2000-luvun alussa laskettiin kylmyyden aiheuttavan vuosittain yli kolmesataa ennenaikaista kuolemantapausta. Tuhansilla ihmisillä ei ollut varaa lämmittää asuntojaan riittävästi, ja vuoden 1991 väestönlaskennan mukaan vain puolessa vuokra-asunnoista oli kunnon keskuslämmitys. Vuoden 2021 väestönlaskennassa keskuslämmitys puuttui enää alle 1 500 kotitaloudesta eli 1,2 prosentista.

Newcastlessa syntyy vuosittain yli 140 000 tonnia yhdyskuntajätettä. Niistä vuosina 2015–2016 noin 34 prosenttia meni kierrätykseen tai kompostiin ja 35 prosenttia kaatopaikalle. Noin 26 prosenttia kuljetettiin Ruotsiin tai Teessideen energianjätteenä.

Kulttuuri
---------

### Murre

Newcastlen seudulla puhuttavaa leveää geordien murretta on etelän englantilaistenkin vaikea ymmärtää. Murresanojen lisäksi vokaalien erilainen ääntäminen aiheuttaa ymmärrysvaikeuksia. Paikalliset selittävät erikoisten sanojen olevan viikinkien vaikutuksesta skandinaavista lainaa, mutta joukossa on myös anglosaksista perinnettä. Monet sanoista ovat käytössä myös Skotlannin alamailla, kuten 'bairn' (lapsi), 'cuddy' (hevonen) ja 'hadaway' (höpöhöpö, älä viitsi). Aitoja geordie-sanoja ovat esimerkiksi 'deek' (katso), 'marra' (kaveri) ja 'bait' (ruoka).

Lyhyet u-kirjaimet lausutaan kuten suomeksi (sanoissa pub, bus). R-kirjaimet kuulostavat ranskalaistyyppisiltä, mutta toisin kuin monissa muissa murteissa, sanan alussa olevia h-kirjaimia ei jätetä pois.

### Kuvataiteet

Newcastlen tunnetuimmat taidemuseot ovat aivan keskustassa oleva Laing Art Gallery ja Newcastlen yliopiston alueella oleva Hatton Gallery. Laing on keskittynyt brittiläisiin maalauksiin, keramiikkaan, lasitaiteeseen ja hopeatavaraan. Hatton Galleryssä on taidetta 1300-luvulta nykypäivään asti. Museon kokoelmissa on muun muassa Francis Bacon ja Eduardo Paolozzin keskeisiä teoksia sekä Kurt Schwittersin kollaasi.

Gatesheadin puolella on muun muassa nykytaidemuseo Baltic. Se on rakennettu satamaan vanhoihin viljasiiloihin ja myllykeskukseen. Taidekeskus on Euroopan suurimpia, ja sitä on verrattu Lontoon Tate Moderniin.

### Musiikki ja teatteri

Journal Tyne Theater.
Newcastlen suurin konserttipaikka on Metro Radio Arena, entinen Telewest Arena, johon mahtuu 11 000 katsojaa. Siellä järjestetään myös urheilutapahtumia, kuten koripallo-otteluita. Areena avattiin 1995. Kahdentuhannen hengen konserttipaikkoja on useita, ja vanhin niistä, 1927 valmistunut City Hall, on Northern Sinfonia -orkesterin kotisali.

Oopperatalo on kunnostettu 2000-luvun alussa, ja se toimii vierailunäyttämönä, jossa esitetään lähinnä musikaaleja ja lastennäytöksiä. Rakennus on nimetty sponsorinsa mukaan ja on nyt The Journal Tyne Theatre. Se on maailman vanhin edelleen käytössä oleva viktoriaaninen teatterirakennus. Royal Shakespeare Company viettää vuosittain kuukauden Theatre Royalissa, jossa esiintyvät säännöllisesti myös Opera North, National Theatre ja Rambert Dance Company.

Kaupungissa on useita musiikkiklubeja ja yökerhoja. House, garage, hip hop ja drum and bass ovat hyvin edustettuina niin viikonloppuina kuin keskellä viikkoakin. Opiskelijoiden suuri määrä takaa vilkkaan yöelämän. Newcastle on valittu maailman kahdeksanneksi parhaaksi juhlimispaikaksi.*kenen mukaan?*

### Viestimet

Reach kustantaa Newcastlessa kolmea sanomalehteä. Vain sunnuntain ilmestyvällä *Sunday Sunilla* oli vuonna 2022 melkein 35 000 lukijaa. Reachin kaksi muuta lehteä ovat kuutena päivänä viikossa ilmestyvät *The Journal* ja *The Chronicle*. Ensin mainitulla on alle 15 000 lukijaa ja jälkimmäisellä yli 29 000.

BBC:n Koillis-Englannin ja Cumbrian aluetoimitus kattaa Newcastlen, missä on myös toimituksen päämaja. Kaupungissa toimii BBC:n paikallisradio BBC Radio Newcastle.

### Urheilu

St James’ Park ilmakuvassa
Newcastle upon Tynen huomattavin urheiluseura on jalkapallojoukkue Newcastle United, jonka kotiareena St James’ Park on aivan kaupungin keskustassa. United on voittanut Englannin mestaruuden neljästi, mutta viimeisin mestaruus on vuodelta 1927. Seuran merkittävin paikallisvastustaja on Sunderland AFC.

Palloilulajeista myös rugby ja koripallo keräävät hyvin yleisöä. Rugby unionia kaupungissa edustaa Newcastle Falcons ja rugby leagueta Newcastle Thunder. Koripalloseura Newcastle Eagles on puolestaan Britannian menestynein. Se on voittanut Britannian koripallon pääsarjan seitsemän kertaa. Newcastlen jääkiekkojoukkue Newcastle Vipers pelaa korkeimmalla tasolla eli Elite Ice Hockey Leaguessa.

Bykerin kaupunginosassa on Newcastlen speedway-rata, ja hevosurheilua varten on rata Gosforth Parkissa. Newcastlen suurin urheilun massatapahtuma on vuosittain järjestettävä Great North Run, joka on puolimaraton Newcastlesta South Shieldsiin. Siihen osallistuu vuosittain yli 50 000 juoksijaa. Tapahtuman perusti 1981 olympiamitalisti Brendan Foster.

Ystävyyskaupungit
-----------------

Newcastlella on kahdeksan varsinaista ystävyyskaupunkia, mutta niiden lisäksi on erilaisia yhteissopimuksia muidenkin kaupunkien sekä hallintoalueiden kanssa. Vanhimmat kansainväliset suhteet syntyivät heti toisen maailmansodan jälkeen rauhan ja ystävyyden liikkeen pohjalta, mutta sen jälkeen on tehty suhteita erityisesti liiketalous, kulttuuri ja koulutusyhteyksien kautta.

* Atlanta, Yhdysvallat
* Bergen, Norja
* Gelsenkirchen, Saksa
* Groningen, Alankomaat
* Haifa, Israel
* Little Rock, Yhdysvallat
* Nancy, Ranska
* Newcastle, Australia

Lähteet
-------

* History of Newcastle upon Tyne (PDF)  6/2009. Newcastle upon Tyne:  Newcastle Local Studies & Family History Centre.  Arkistoitu 13.8.2011. Viitattu 28.6.2011. (englanniksi)
* Newcastle upon Tyne City Profile (PDF)  4/2021. Newcastle upon Tyne:  Newcastle City Council. Viitattu 16.4.2023. (englanniksi)
* Konttinen, Sirkka-Liisa: *Byker*. Bloodaxe Books, 1983. ISBN 0-906427-90-8. (englanniksi)

### Viitteet

1. ↑  Biography of Lord Mayor Newcastle City Council. Viitattu 20.7.2014. (englanniksi)
2. ↑  Brinkhoff, Thomas: Newcastle upon Tyne (Metropolitan Borough, Tyne and Wear, United Kingdom) – Population Statistics, Charts, Map and Location *City Population*. Viitattu 6.4.2019. (englanniksi)
3. ↑  UK’s major urban areas. (Office of National Statistics) *ons.gov.uk*.
4. ↑  Graham Pointer: Focus on people and Migration: The UK's major urban areas (pdf) (s. 47) National Statistics, UK. Viitattu 8.6.2014. (englanniksi)
5. 1 2  Wining and Dining Travelchannel. Viitattu 25.6.2011. (englanniksi)[vanhentunut linkki]
6. ↑  Felicity Thistlethwaite: The most POPULAR city for stag and hen parties revealed - Daily Express *Express.co.uk*.  20.1.2016. Viitattu 17.11.2017. (englanniksi)
7. 1 2 3 4 5  Central Newcastle Gateshead (Kartta) *newcastlegateshead.com*.  Arkistoitu 1.1.2011. Viitattu 26.6.2011. (englanniksi)
8. ↑  Newcastle Quayside (Wayback archive) Urban Design.  Arkistoitu 15.9.2009. Viitattu 8.6.2014. (englanniksi)
9. 1 2  Grainger Town Project final assesment Newcastle city.  Arkistoitu 10.8.2014. Viitattu 8.6.2014. (englanniksi)
10. ↑  Eldon Square Shopping Centre Newcastle Gateshead.  Arkistoitu 5.7.2014. Viitattu 8.6.2014. (englanniksi)
11. ↑  Newcastle’s ‘Chinastreet’  2010. Bubble.  Arkistoitu 16.4.2015. Viitattu 25.6.2011. (englanniksi)
12. ↑  MetroCentre MetroCentre, Gateshead.  Arkistoitu 29.4.2011. Viitattu 25.6.2011. (englanniksi)
13. ↑  Town Moor Newcastle Free Men.  Arkistoitu 14.6.2014. Viitattu 8.6.2014. (englanniksi)
14. ↑  Stations: Jesmond The Trams Co.uk. Viitattu 25.6.2011. (englanniksi)
15. ↑  Gosforth Park Nature Reserve The Natural History Society of Northumbria.  Arkistoitu 10.6.2011. Viitattu 28.6.2011. (englanniksi)
16. ↑  Fisheries and fishing services near Newcastle upon Tyne esim. Throckley reigh River Tyne Newburn Waterscape. Viitattu 14.8.2011 (englanniksi)
17. ↑  The Cathedral Church of St Nicholas *stnicholascathedral.co.uk*.  Arkistoitu 12.7.2012. Viitattu 8.6.2014. (englanniksi)
18. ↑  St Mary's Cathedral *stmaryscathedral.org.uk*. Viitattu 14.5.2008. (englanniksi)
19. ↑  Embley, P. L.: Origins and Early Development of the Plymouth Brethren *bruederbewegung.de*.  (englanniksi)
20. ↑  Alderman Fenwick's House *Get Into Newcastle*.  Arkistoitu 29.7.2014. Viitattu 8.6.2014. (englanniksi)
21. 1 2  Newcastle Landmarks and Newcastle Monuments World Guides. Viitattu 17.5.2008. (englanniksi)
22. ↑  Town Moor Newcastle Gateshead. Viitattu 8.6.2014.
23. ↑  Jesmond Dene Volunteer Rangers.. Viitattu 8.6.2014. (englanniksi)
24. ↑  Museums and Galleries Newcastle Gateshead. Viitattu 8.6.2014. (englanniksi)
25. ↑  Great North Museum: Hancock Natural History Society of Northumbria.  Arkistoitu 7.1.2016. Viitattu 20.8.2011. (englanniksi)
26. ↑  Kotisivu Centre for Life. Viitattu 18.5.2008. (englanniksi)
27. ↑  Kotisivu Beamish Museum. Viitattu 18.5.2008. (englanniksi)
28. ↑  Welcome to Alnwick Castle Alnwick castle. Viitattu 17.5.2008. (englanniksi)
29. ↑  Newcastle unveils plan to become world's first 'carbon-neutral' city  2002. Independent. Viitattu 8.6.2014. (englanniksi)
30. ↑  University launches first ‘carbon neutral’ course  27.4.2006. Newcastle University.  Arkistoitu 28.9.2011. Viitattu 25.6.2011. (englanniksi)
31. ↑  Newcastle-Upon-Tyne Climate and Weather World Travels. Viitattu 6.5.2008. (englanniksi)
32. ↑  Pons Aelius Roman Britain. Viitattu 6.5.2008. (englanniksi)
33. ↑  Segendum (Kartta) Tyne & Wear Museums. Viitattu 8.6.2014. (englanniksi)
34. ↑  Arbeia Newcastle Gateshead. Viitattu 8.6.2014.
35. ↑  Pons Aelius Hadrian's Wall Fort Roman Britain. Viitattu 21.5.2008. (englanniksi)
36. ↑  Simpson, D. A.: Newcastle's Castle The Northern England History Pages. Viitattu 6.5.2008. (englanniksi)
37. ↑  Flack J: Local Geordie History *jamesflack.com*.  Arkistoitu 4.7.2007. Viitattu 21.5.2007. (englanniksi)
38. ↑  The Black Gate Newcastle Antiquaries. Viitattu 6.5.2008. (englanniksi)
39. 1 2 3  Adams, T.: A brief history of Newcastle upon Tyne Local histories. Viitattu 6.5.2008. (englanniksi)
40. ↑  Dodds, Ben: *Peasants and production in the medieval North-East: Tthe evidence from Tithes, 1270-1536*, s. 49-51. Boydell Press, 2007. ISBN 9781843832874. Google Books. (englanniksi)
41. ↑  History of Newcastle's Mayors Newcastle City. Viitattu 9.5.2008. (englanniksi)
42. 1 2  *History of Newcastle upon Tyne*, s. 2.
43. ↑  Dissolution of the monasteries - Henry VIII and the English Reformation Britain Express. Viitattu 23.5.2008. (englanniksi)
44. ↑  British Histroy Online University of London & History of Parliament Trust. Viitattu 23.5.2008. (englanniksi)
45. ↑  1642: Civil War in Yorkshire *british-civil-wars.co.uk*.  Arkistoitu 9.5.2008. Viitattu 21.5.2008. (englanniksi)
46. ↑  Tyler: A History of American Literature (s. 248) *dinsdoc.com*.  (englanniksi)
47. ↑  The Siege of Newcastle 1644 Scot Wars.  Arkistoitu 12.11.2011. Viitattu 25.6.2011. (englanniksi)
48. ↑  Charles I History of the Monarchy. Viitattu 25.6.2011. (englanniksi)
49. 1 2  A town called Newcastle Leet Consulting.  Arkistoitu 21.5.2008. Viitattu 21.5.2008. (englanniksi)
50. ↑  The Lit & Phil *litandphil.org.uk*.  Arkistoitu 17.7.2011. Viitattu 25.6.2011. (englanniksi)
51. 1 2  *History of Newcastle upon Tyne*, s. 3.
52. ↑  North East dialect origins and the meaning of 'Geordie' The North East England History Pages.  Arkistoitu 24.2.2008. Viitattu 9.5.2008. (englanniksi)
53. ↑  Experts tap into flooding history Chronicle Live. Viitattu 25.6.2011. (englanniksi)
54. ↑  Growth of Newcastle upon Tyne Cityround.  Arkistoitu 30.6.2011. Viitattu 25.6.2011. (englanniksi)
55. ↑  Swing Bridge Port of Tyne Authority.  Arkistoitu 17.9.2011. Viitattu 25.6.2011. (englanniksi)
56. ↑  The Great Fire Of Gateshead And Newcastle 1854 Pictures of Gateshead. Viitattu 17.5.2008. (englanniksi)
57. ↑  Robert Stephenson Spartacus School Net. Viitattu 9.5.2008. (englanniksi)
58. ↑  Elswick Ship Building Yard Battleships-Cruisers. Viitattu 9.5.2008. (englanniksi)
59. ↑  Smith, A.: VE Day 60 Years: Newcastle And Tyneside - A Shipbuilding Target 24 hour museum.  Arkistoitu 27.8.2011. Viitattu 25.6.2011. (englanniksi)
60. ↑  The History of Newcastle Genuki.  Arkistoitu 4.7.2008. Viitattu 21.5.2008. (englanniksi)
61. ↑  Norrköping Finnair. Viitattu 25.6.2011.
62. ↑  Alterations to the Byker Wall The Tyneside Committee.  Arkistoitu 21.1.2012. Viitattu 25.6.2011. (englanniksi)
63. ↑  Byker Wall Housing Development, Newcastle Upon Tyne  2008. Quazen. Viitattu 24.10.2009. (englanniksi)
64. ↑  Konttinen, s. 8.
65. ↑  Labour Market Profile Newcastle-upon-Tyne: Employee jobs by industry Office of National Statistics. Viitattu 17.5.2008. (englanniksi)
66. 1 2  Newcastle upon Tyne District: Standardised Industry Data Portsmouthin yliopisto: A Vision of Britain. Viitattu 25.6.2011. (englanniksi)
67. ↑  Brains topple brawn as Newcastle's top employer  1997. Times Higher Education. Viitattu 9.5.2008. (englanniksi)
68. ↑  Job Vacancies Newcastle University.  Arkistoitu 5.8.2011. Viitattu 25.6.2011. (englanniksi)
69. ↑  Jobs Newcastle hospitals.  Arkistoitu 16.5.2008. Viitattu 6.5.2008. (englanniksi)
70. ↑  Employment and unemployment (Jan 2013-Dec 2013) Nomis - Office for National Statistics. Viitattu 8.6.2014.
71. ↑  Local Councillors Newcastle City Council. Viitattu 16.4.2023. (englanniksi)
72. ↑  Welcome to the Newcastle Liberal Democrats web site! Newcastle Liberal Democrats. Viitattu 6.5.2008. (englanniksi)
73. ↑  Newcastle upon Tyne Vote 2014  23.5.2014. BBC.  (englanniksi)
74. ↑  Newcastle-upon-Tyne  2003. Local Government Boundary Commission.  Arkistoitu 3.6.2011. Viitattu 14.8.2011. (englanniksi)
75. ↑  Newcastle upon Tyne *Encyclopedia Britannica*.  2.11.2023. Viitattu 23.4.2023. (englanniksi)
76. ↑  Hiekan myyminen Saharaan ei ole enää vitsi – YK varoittaa hiekkapulasta *MTV Uutiset*.  4.5.2022. Viitattu 19.5.2023.
77. ↑  Hyvärinen, Olli: *Tsaari kaukana, Jumala korkealla. Venäläisiä sananlaskuja ja sanontoja*, s. 28. Atrain&Nord, 2018. ISBN 978-952-315-245-8.
78. ↑  Berggren, Ola – Kinnunen, Silja – Lounasvuori-Riikonen, Kristiina: *Italia-Suomi -suursanakirja*, s. 692. Otava, 2003. ISBN 951-1-12499-4.
79. ↑  About the Region Durham University / Higher Study. Viitattu 8.6.2014. [vanhentunut linkki]
80. ↑  A History of Haswell Haswell History Group.  Arkistoitu 4.3.2010. Viitattu 14.8.2011.
81. ↑  Ravintola Saari Suomalainen Pursiseura. Viitattu 25.6.2011. [vanhentunut linkki]
82. ↑  Suomen uusi jäänmurtaja Tarmo Armstrong'in laivaveistämöllä Newcastle on Tyne'ssä (1907) (lyhytelokuva) Elonet. Viitattu 25.6.2011.
83. ↑  Large Companies in Tyne and Wear (based on turnover) *tyne-wear.co.uk*. Viitattu 25.6.2011. (englanniksi)[vanhentunut linkki]
84. ↑  l Newcastle Brown Ale plant closes in Gateshead  2010. BBC. Viitattu 25.6.2011. (englanniksi)
85. ↑  Graeme Whitfield: The North East's largest companies unveiled in annual Top 200 list *Chronicle Live*.  24.7.2021. Viitattu 23.4.2023. (englanniksi)
86. 1 2  How life has changed in Newcastle upon Tyne: Census 2021  19.1.2023. ONS. Viitattu 16.4.2023. (englanniksi)
87. ↑  Newcastle upon Tyne City Profile, s. 1.
88. ↑  Newcastle upon Tyne City Profile, s. 2–3.
89. ↑  Newcastle upon Tyne City Profile, s. 4.
90. 1 2 3  Smith, G.: Newcastle English ("Geordie") *Language Varieties*. Viitattu 25.6.2011. (englanniksi)
91. ↑  History and heritage Newcastle University.  Arkistoitu 2.10.2007. Viitattu 9.5.2008. (englanniksi)
92. ↑  University climbs world league table  2010. Courier Online. Viitattu 25.6.2011. (englanniksi)
93. ↑  Northumbria University (University of Northumbria at Newcastle) Top universities. Viitattu 8.6.2014. (englanniksi)
94. ↑  Academic Ranking of World Universities 2013 *shanghairanking.com*.  Arkistoitu 11.3.2019. Viitattu 8.6.2014.
95. ↑  Newcastle schools Newcastle City Council. Viitattu 18.4.2023. (englanniksi)
96. ↑  Heart and Lung Transplants Newcastle Hospitals.  Arkistoitu 29.7.2014. Viitattu 8.6.2014. (englanniksi)
97. ↑  Transport History Nexus.  Arkistoitu 17.5.2013. Viitattu 25.6.2011.
98. ↑  Trainshed, Central Station, Newcastle Victorian Web.  Arkistoitu 12.12.2007. Viitattu 21.5.2008. (englanniksi)
99. ↑  Train times London to Newcastle The Train LIne. Viitattu 25.6.2011. (englanniksi)
100. ↑  Woolsington (Newcastle Airport) North East Aircraft Museums. Viitattu 3.9.2011. (englanniksi)[vanhentunut linkki]
101. ↑  Masterplan 2035 Summary Newcastle International Airport. Viitattu 18.4.2023. (englanniksi)
102. ↑  A1 CBRD. Viitattu 8.6.2014.
103. ↑  Our Region Northumbria Water.  Arkistoitu 13.4.2014. Viitattu 8.6.2014. (englanniksi)
104. ↑  Newcastle Affordable Warmth Strategy  2002. Newcastle City Council.  Arkistoitu 11.8.2014. Viitattu 8.6.2014.
105. ↑  Newcastle upon Tyne Local Authority 2021 Census Area Profile Crown Copyright. Viitattu 18.4.2023. (englanniksi)
106. ↑  No time to waste (PDF) Newcastle Waste Commission. Viitattu 18.4.2023. (englanniksi)
107. ↑  Galleries & museums, Newcastle & Gateshead *Kingfisher Visitor Guides*. Kingfisher Media. Viitattu 23.4.2023. (englanniksi)
108. ↑  Baltic Centre for Contemporary Art Baltic Mill.  Arkistoitu 14.6.2011. Viitattu 25.6.2011. (englanniksi)
109. ↑  From Flour Mill to Art Factory  2002. BBC. Viitattu 24.10.2009. (englanniksi)
110. ↑  About the arena Metro Radio Arena.  Arkistoitu 10.9.2014. Viitattu 8.6.2014. (englanniksi)
111. 1 2 3  Newcastle entertainment Travelchannel. Viitattu 25.6.2011. (englanniksi)[vanhentunut linkki]
112. ↑  Who we are The Journal Tyne Theatre.  Arkistoitu 2.10.2009. Viitattu 24.10.2009. (englanniksi)
113. ↑  About us Theatre Royal Newcastle. Viitattu 25.6.2011. (englanniksi)
114. ↑  The Journal Reach Solutions. Viitattu 18.4.2023. (englanniksi)
115. ↑  Sunday Sun Reach Solutions. Viitattu 18.4.2023. (englanniksi)
116. ↑  The Chronicle Reach Solutions. Viitattu 18.4.2023. (englanniksi)
117. ↑  England: North East and Cumbria BBC. Viitattu 26.6.2011. (englanniksi)
118. 1 2 3  Jane Hall: Sport in Newcastle and Gateshead *Kingfisher Visitor Guides*. Kingfisher Media. Viitattu 18.4.2023. (englanniksi)
119. ↑  Honours and records Newcastle United. Viitattu 18.4.2023. (englanniksi)
120. ↑  Crowd trouble mars Sunderland-Newcastle Premier League derby  2008. Telegraph. Viitattu 26.6.2011. (englanniksi)
121. ↑  Newcastle Eagles basketball team Eurobasket. Viitattu 18.4.2023. (englanniksi)
122. ↑  Newcastle Vipers Eurohockey. Viitattu 25.6.2011. (englanniksi)
123. ↑  Newcastle’s International Relationships Newcastle City Council. Viitattu 24.4.2023. (englanniksi)

Aiheesta muualla
----------------

* Kuvia tai muita tiedostoja aiheesta **Newcastle upon Tyne** Wikimedia Commonsissa

* Newcastle Upon Tynen virallinen kotisivu. (englanniksi)